Нарэшце, здольнасць прыцягваць і абвяшчаць, паводле Пантыфіка, тычыцца, галоўным чынам, місіі прапаведвання, катэхізацыі, шляхоў паглыбленага вывучэння Божага Слова. Каб залучаць усё большую колькасць асобаў і даваць ім магчымасць “смакаваць змест хрысціянскай веры” і тым самым весці да “новага жыцця ў Хрысце”, Францішак запрасіў сваіх гасцей чэрпаць натхненне з падыходу Езуса да прапаведавання: Яго позірк на людзей сягаў вышэй за іх слабасці і падзенні, і ў гэтым была Яго моц. “Мы жывём у час, калі неабходна здзяйсняць рэвалюцыю пяшчоты”, – дадаў ён.